

**BOJT KÖZSÉG**

**KÉPVISELŐ-TESTÜLETÉNEK**

**GAZDASÁGI PROGRAMJA**

****

**2024 – 2029.**

Tartalomjegyzék

[1. BEVEZETÉS 1](#_Toc193714772)

[2. A TELEPÜLÉS BEMUTATÁSA 1](#_Toc193714773)

[3. SZOCIÁLIS HELYZET A TELEPÜLÉSEN 2](#_Toc193714774)

[4. A GAZDASÁGI PROGRAM ELKÉSZÍTÉSÉNEK ALAPVETŐ CÉLJAI 3](#_Toc193714775)

[5. ALAPELVEK 3](#_Toc193714776)

[6. ÖNKORMÁNYZAT MŰKÖDÉSE 4](#_Toc193714777)

[7. ÖNKORMÁNYZAT GAZDÁLKODÁSA 5](#_Toc193714778)

[8. MUNKAHELYTEREMTÉS FELTÉTELEINEK ELŐSEGÍTÉSE 6](#_Toc193714779)

[9. CIKLUS FELADATOK 6](#_Toc193714780)

[10. TELEPÜLÉSFEJLESZTÉS, TELEPÜLÉSRENDEZÉS 7](#_Toc193714781)

[11. A KÖZTISZTASÁG ÉS A TELEPÜLÉSTISZTASÁG FENNTARTÁSA 8](#_Toc193714782)

[12. KÖZIGAZGATÁS 9](#_Toc193714783)

# BEVEZETÉS

Magyarország önkormányzatairól szóló 2011. évi CLXXXIX. tv. (Mötv.) 16. §-a alapján a Képviselő-testületnek az alakuló ülését követő 6 hónapon belül el kell készítenie a ciklusra vonatkozó, vagy azt meghaladó időszakra vonatkozó gazdasági programját.

„16. § (1) A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.

(2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.

(3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.

(4) A gazdasági program, fejlesztési terv - a megyei területfejlesztési elképzelésekkel összhangban - tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.

(5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.”

A gazdasági program elkészítése a Mötv. 42. §-ának 4. pontja alapján a Képviselő-testület hatásköréből át nem ruházható.

A 2024. október 8-án megalakult képviselő-testületnek törvényi kötelezettsége egy új gazdasági program elkészítése.

# A TELEPÜLÉS BEMUTATÁSA

Bojt Község Hajdú-Bihar megyében, a Berettyóújfalui kistérségben, a Kis-Körös bal partján, Biharkeresztestől északra, Nagykereki és Hencida között helyezkedik el. Bojt a környék legrégebbi települései közé tartozik.

Jelenleg a lakosság több mint felét alkotó roma népesség foglalkoztatási, oktatási, egészségügyi, jövedelmi és lakhatási helyzetére vonatkozó mutatók messze elmaradnak a nem roma lakosság mutatóitól. A romák integrációjának érdekében első lépésként a következő intézkedések meghozatalára kerülhet sor: az életminőség javítása érdekében a roma telepek felszámolására, integrált oktatás és képzés elősegítése, a foglalkoztatás növelésére, és az információs társadalomba való integrációra.

A gyermekek szegénységének kockázatát növelő tényező közé tartozik a szülő, kereső foglalkozásának hiánya, a nagycsaládban való nevelkedés, illetve a hátrányos lakóhely. A gyermekszegénység kezelésének egyik kulcskérdése a szülők foglalkoztatási esélyeinek növelése, de természetesen további eszközt jelentenek a pénzbeli és természetbeni támogatások, a személyes gondoskodást nyújtó szolgáltatások.

A másik kiemelt társadalmi csoport az idős emberek csoportja. A magyar társadalom elöregedő társadalom. Az elöregedés kihívásaira adott válaszok, az „aktív öregedés”, ezért Bojton is egyre inkább a figyelem középpontjába kerül. Az aktív és méltó időskor érdekében szükséges az idős emberek aktív és széleskörű részvételének elősegítése, ennek érdekében idősbarát fizikai és társadalmi környezet megteremtése, és a közszolgáltatásokhoz való hozzáférés bővítése.

# SZOCIÁLIS HELYZET A TELEPÜLÉSEN

Az elmúlt évek során a településen – ugyanúgy, mint országos szinten - nem nőtt a szociálisan nehéz helyzetbe kerülők száma. A település vezetése felelősséget érez a rászorulók iránt, segítő kezet nyújt, viszont partnerséget vár azoktól, akik segíteni akarnak magukon. Elvárható, hogy mindenki tegyen meg minden tőle telhetőt a saját szociális helyzete javítása érdekében. A továbbiakban is folyamatosan keresni fogja azon lehetőségeket, melyekkel a település lakóinak természetbeni formában tudnak segítséget nyújtani.

Fontos a településen élő nagyszámú, hátrányos helyzetű munkanélküliek foglalkoztatásának segítése:

* Helyben történő foglalkoztatással, a lehetőség felmérése után tanfo­lyami képzések helybehozásával, a megfelelő képzettség megszerzésé­nek elősegítése
* Vidéki munkalehetőségek feltérképezésével.
* Közmunkaprogram szervezésével /ennek irányításának, hatékonyságának, kidolgozása/.
* A mezőgazdaságból élők gazdálkodásának elősegítése /piaci lehetőségek segítése, kapcsolatok kiépítése, a falugazdász segítségének igénybevételével.

A szociális gondoskodásra egyre nagyobb szükség van:

* idős és rászoruló emberek életvitelének segítései
* az ott folyó élet színesítésére,
* házi segítségnyújtás szélesebb körű biztosítására.

Törekedni szükséges a meglévő intézményhálózat működésének stabilizálására ésszerű takarékossággal, pályázati lehetőségek maximális kihasználásával, min­den lehetséges normatíva igénybevételével.

# A GAZDASÁGI PROGRAM ELKÉSZÍTÉSÉNEK ALAPVETŐ CÉLJAI

* A község gazdasági növekedésének elősegítése, a lakosság életszínvonal és életminőség javulási feltételeinek megteremtése.
* A község történelmi hagyományaira, környezeti adottságaira, értékeire, előnyeire alapozva, az Integrált Településfejlesztési Stratégiával összhangba előrevetítsen egy, a különböző környezeti, gazdasági, társadalmi változásokhoz rugalmasan alkalmazkodni képes jövőképet, valamint az ennek megvalósításához szükséges infrastrukturális, intézményi, pénzügyi feltételrendszert.
* Összegezze azokat a fejlesztési elképzeléseket, amelyek hosszabb távon meghatározzák az önkormányzati döntések irányát.
* A pályázati lehetőségek között irányt mutasson a fejlesztési elképzelések megvalósításához.

# ALAPELVEK

* A képviselő-testületnek a település vagyonával a jó gazda módjára és racionálisan kell gazdálkodnia.
* A feladatellátáshoz kapcsolódó vagyonelemeket meg kell őrizni, működőképes állapotukat biztosítani kell.
* A költségvetést mindig úgy kell tervezni, hogy rendkívüli helyzetben is tudjon forrást biztosítani.
* A tartalékoknak biztosítaniuk kell, hogy a pályázóképesek legyünk váratlan, be nem tervezett új lehetőségek esetén is.
* Az önkormányzati kötelező feladatok biztonságos ellátását biztosítani kell.
* A képviselő-testület felvállalja a lakosság szempontjából fontos, de nem kötelező feladatokat úgy, hogy ezek ellátása nem történhet a kötelező feladatok ellátásának rovására.
* Az önkormányzat áttekinti a meglévő vagyontárgyait, azok hasznosításának módjait és lehetőségeit, valamint a fenntartási, üzemeltetési költségek nagyságát. Javaslatot dolgoz ki az egyes vagyontárgyak megfelelő hasznosítására, a felesleges vagyontárgyak kihasználására, valamint az egyes vagyontárgyak értékesítésére.

# ÖNKORMÁNYZAT MŰKÖDÉSE

Bojt Biharkeresztessel, Ártánddal, Tolddal és Nagykerekivel együtt alkot közös önkormányzati hivatalt Biharkeresztes székhellyel. Az ügyintézés legnagyobb része ott történik. A lakosság tájékoztatása testületi üléseken, közmeghallgatásokon, fórumokon, szórólapokkal, illetve a bojti honlapon történik.

Bojt Község Önkormányzatának magas színvonalon gondoskodnia kell kötelező feladatainak ellátásáról. Az önként vállalt feladatokról szóló döntéshozatalok során a Képviselő-testület köteles figyelembe venni, hogy annak következményei nem veszélyeztethetik a kötelező feladatok ellátásának biztonságát.

A közszolgáltatások ellátásánál nagy figyelmet kell fordítani a lakosság igényeinek, elvárásainak lehető legcélszerűbb és legmagasabb színvonalon történő kielégítésére. A szolgáltatások színvonalát a lehetőségekhez mérten, folyamatosan javítani kell.

Szükséges, hogy a Képviselő-testület rendszeres kapcsolatot tartson a településen tevékenykedő vállalkozókkal, vállalkozásokkal.

Döntéshozatalnál kiemelt szempontként kezelendő, hogy a döntés szolgálja a település helyi gazdasági élénkítését.

Amennyiben az önkormányzat helyi gazdasági fejlesztést közvetlenül nem tud végrehajtani, úgy minden lehetséges törvényes eszközzel segítse elő az ilyen jellegű gazdasági élénkítést célzó beruházást, munkahelyek létesítését, megtartását.

# ÖNKORMÁNYZAT GAZDÁLKODÁSA

A gazdálkodás alapja a mindenkori elfogadott éves költségvetés. Tervezése, elfogadása, végrehajtása során törekedni kell a hitel felvételének elkerülésére.

A beruházások, fejlesztések során kötelezően törekedni kell elnyerhető források bevonására.

A község saját bevételi forrásainak növelése korlátozott.

Az önkormányzat intézményrendszerét folyamatosan vizsgálni kell. A gazdaságos működtetés érdekében a szükséges és elengedhetetlen változtatásokat végre kell hajtani.

A költségvetés lehetőséginek megfelelően, át kell gondolni a kötelező és önként vállalt intézményi feladatokat. A működést és a kötelezően ellátandó feladatok végrehajtását semmilyen más tevékenység nem veszélyeztetheti. Fontos célkitűzés, hogy valamennyi területen gazdaságos működést érjen el az önkormányzat.

Fontos megemlíteni, hogy a központi támogatás évről évre folyamatosan csökken.

Az önkormányzat gazdálkodás politikájának az alappillérei a következők:

* Takarékos gazdálkodás és a működési költségek optimalizálása.
* A pályázati lehetőségek jobb kihasználása olyan területen is, ahol önkormányzati támogatást lehet ezzel kiváltani.
* Önkormányzati vállalkozások indítása.
* Középületek fűtésének és világításának korszerűsítése a kiadások csökkentése érdekében.
* A közmunka termelésbe állításával tovább csökkenteni az önkormányzat kiadásait, munkahelyek teremtése.
* Értéknövelő beruházásokkal, telekalakításokkal, egyes vagyontárgyak értékesítésével további források nyerhetők.

# MUNKAHELYTEREMTÉS FELTÉTELEINEK ELŐSEGÍTÉSE

Az önkormányzat továbbra is küzdeni kíván a munkanélküliség ellen, mivel a munkanélküli családokban romlanak az életkörülmények és az emberek életminősége, másrészt az önkormányzat szociális kiadásai emelkednek a támogatások, segélyezések miatt. A munkahelyteremtés feltételeinek elősegítése érdekében az önkormányzat:

* Megvizsgálja, hogy a helyi adók mértékének kedvezőbbé tételével hogyan tudja segíteni a helyi vállalkozásokat.
* Segíti a helyi gazdaság megerősödését, ehhez igyekszik kedvező feltételeket teremteni, hogy a vállalkozók számára munkahely-bővítési lehetőséget teremtsen.
* Megvizsgálja, hogy saját tulajdonában álló földterületeit – kihasználva a közmunkaprogramok adta lehetőségeket – mezőgazdasági célra kívánja-e hasznosítani.
* Lehetőség szerint segíti a vállalkozások, ipari cégek letelepedését a munkahelyteremtés érdekében.
* Rendszeresen együttműködik, állandó kapcsolatot tart fenn a munkaügyi központ kirendeltségével.
* A közfoglalkoztatási programok, pályázatok révén az állás nélküli személyek lehető legszélesebb körének foglalkoztatására törekszik, segítve az álláskeresők visszaintegrálását a munkaerőpiacra, kihasználva a közfoglalkoztatás keretében történő foglalkoztatás finanszírozási előnyeit.
* Támogatja mindazon nonprofit és civil szervezet célkitűzését, mely a munkahelyteremtést elősegíti.

# CIKLUS FELADATOK

* Járdaépítés – és felújítás folytatása lehetőségeinkhez (személyi, anyagi) mérten.
* Az önkormányzati utak további felújítása pályázati támogatásból.
* Kátyúzás
* A falugondnoki gépjármű megfelelő üzemeltetése.
* A középületek környezetének rendezése, parkolók kialakítása.
* Csapadékvíz-elvezető rendszer építésének folytatása.
* A temető létesítményeinek felújítása.
* Ravatalozó felújítása
* A nem hasznosított önkormányzati ingatlanok parkosítása.
* A falu képének alakítása.
* Települési komposztáló kialakítása
* Árkok folyamatos karbantartása
* A településrendezési tervben meghatározott tervek megvalósítása.
* A középületek állapotának megfelelő színvonalon tartása.
* Elhagyott, romos házak gazdáinak felszólítása a portájuk rendbetételére.
* Virágosítás, fásítás.
* Közösségi tér kialakítása.
* Pihenő padok kihelyezése a település területén.
* Utcajelző táblák felújítása, az utca házszámok korrigálása.
* Kijelölt gyalogátkelőhelyek kialakítása.
* Több utcai szemétgyűjtő elhelyezése.
* Horgásztó kialakítása.
* Az Ady Endre utcán lévő régi ártézi kút visszaállítása.
* Napelem park létesítése.

# TELEPÜLÉSFEJLESZTÉS, TELEPÜLÉSRENDEZÉS

* Új vízkár-elhárítási terv készült a közelmúltban, ennek folytonos felülvizsgálata és a benne foglaltak megtartása mindenképpen kötelező feladat az önkormányzat részére.
* Segíteni szükséges a vállalkozások pályázati tevékenységét.
* A településfejlesztési elképzelések megfogalmazása során előnyt kell, hogy élvezzenek azok, amelyek egyszerre több településfejlesztési cél megvalósítását jelentik.
* A településfejlesztési elképzelések megfogalmazása és végrehajtása során fel kell tárni, és ki kell használni a meglévő pályázati lehetőségeket, a rendelkezésre álló központi és helyi erőforrásokat.
* Törekedni kell a saját belső erőforrások gazdaságos felhasználására, az egyes pályázati forrásból megvalósuló beruházások esetében az önkormányzatot terhelő önrész pénzeszközei volumenének csökkentésére. A pályázati forrásokból megvalósuló fejlesztések, beruházások során szükséges önrész tervezése és biztosítása ahogy eddig sem, úgy a jövőben sem veszélyeztetheti a közfeladatok folyamatos és maradéktalan ellátását.
* Mindent el kell követni a településükről elkerülő iparűzési adóbevétel növekedése miatti adóelvonás összegének városunkba történő visszajuttatása érdekében.
* Az idegenforgalmi lehetőségek a településen jelenleg még mindig nincsenek kihasználva. Az önkormányzat továbbra is támogatja a települést érintő idegenforgalmi beruházásokat, vállalkozásokat.
* A település egész területén a közterületek folyamatos tisztántartása, fejlesztése. A külterületi csatornák tisztítása, a belvízelvezető rendszer folyamatos karbantartása, sikeres pályázat esetén a hiányzó részeinek kiépítése. Meglévő önkormányzati utak, járdák, parkok felújítása.
* Járdaépítés, a meglévő balesetveszélyessé vált szakaszok folyamatos felújítása.
* A közterületek rendben tartása önkormányzati feladat, de a lakosságnak és a vállalkozásoknak is teljesíteni kell a helyi rendeletek által rájuk rótt teendőket (ingatlan előtti közterületek rendben tartása, tiltott hulladéklerakás, szemetelés elkerülése).
* Önkormányzati dűlőutak folyamatos karbantartása, gazdák, tulajdonosok bevonásával.
* Az infrastruktúra fejlesztése, folyamatos karbantartása.

# A KÖZTISZTASÁG ÉS A TELEPÜLÉSTISZTASÁG FENNTARTÁSA

A köztisztaság és településtisztaság fenntartási közszolgáltatás biztosítása érdekében az önkormányzat:

* a kommunális hulladék elszállításáról és ártalmatlanításáról
* évente szemétgyűjtési akciót szervez, a lakosság bevonásával (Csatlakozás a Te szedd akcióhoz)
* gondoskodik az önkormányzati közutak téli síkosságának mentesítéséről és a hóeltakarításról
* a közterületek tisztán tartásáról, a zöldfelületek gondozásáról, parlagfű - mentesítéséről
* szelektív hulladékgyűjtés lehetőségének kiterjesztése
* a veszélyes hulladékgyűjtés rendszeressé tételéről
* zöldhulladék komposztálásának megoldásáról
* megakadályozza az illegális szemétlerakást

# KÖZIGAZGATÁS

Az önkormányzat közigazgatási feladatait a Biharkeresztesi Közös Önkormányzati Hivatal látja el.

A képviselő-testület a Hivatal létrehozásával, valamennyi érintett településen (Ártánd, Biharkeresztes, Bojt, Nagykereki és Told) biztosítani kívánta

* az igazgatási munka folyamatos ellátásához,
* az önkormányzat működésével, valamint a polgármester, vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátásához,
* az önkormányzatok egymás közötti, valamint az állami szervekkel történő

együttműködésének összehangolásához szükséges személyi és tárgyi feltételeket. Ezen túl a feladatok ellátása érdekében szervező, koordinációs tevékenységet fejt ki a települési, a települési nemzetiségi önkormányzatok, önkormányzati fenntartású intézmények, civil szervezetek, egyéb önszerveződő közösségek irányában. Az épület adottságai megfelelnek a Közös Önkormányzati Hivatal elhelyezési kívánalmainak, amihez megfelelő parkolóhely tartozik, az irodák bútorzattal, illetve informatikai eszközökkel jól felszereltek, légkondicionálóval ellátott a hivatal épülete. A Biharkeresztesi Közös Önkormányzati Hivatal informatikai eszköz állománya felújításra szorul és az eszközpark cseréje elkerülhetetlen.

A közigazgatás megfelelő színvonalának biztosítása érdekében az alábbi nem anyagi jellegű célok megvalósítása szükséges:

* a szolgáltató jellegű közigazgatás megteremtése, a lakosság számára gyors, érdemi ügyintézés megvalósítása
* az ügyfélfogadási idők évenkénti átgondolása
* az elektronikus ügyintézés lehetőségének fejlesztése
* a honlap fejlesztése az elektronikus ügyintézés irányába